
Capitolul I
DISPOZITII GENERALE

Art.1. 
Prezentul regulament stabileşte modalităţile şi condiţiile în care se asigură administrarea, întreţinerea şi utilizarea spaţiilor şi locurilor de comercializare a produselor agroalimentare, precum si obligaţiile/responsabilităţile ce revin utilizatorilor (persoane fizice, persoane juridice, producători) care desfăşoară activităţi comerciale în incinta Centrului de formare si antreprenoriat din str. N.Balcescu nr. 19 din Municipiul Marghita, jud. Bihor.

Art.2. 
Prezentul Regulament are ca scop organizarea comertului în Centrului de formare si antreprenoriat din Marghita în condiţii de protecţie optimă a consumatorilor, de concurenţă loială între cei care desfăşoară activitate în această locaţie, de protejare a vieţii, sănătăţii, securităţii, mediului şi intereselor economice ale consumatorilor.

Art.3. 
Activităţile de administrare a Centrului de formare si antreprenoriat din Marghita, sunt gestionate de către Municipiul Marghita, prin structura organizatorică cuprinsă în organigrama aparatului de specialitate al Primarului, respectiv Compartimentul de administrare piaţă.


Capitolul II
PRINCIPII GENERALE ŞI DEFINIŢII APLICABILE ACTIVITĂŢII DIN CADRUL CENTRULUI DE FORMARE SI ANTREPRENORIAT DIN MARGHITA

Art. 4 
Principiile generale ale organizării, gestionării şi controlului activităţilor comerciale sunt următoarele: 
a) Principiul legalităţii : Activităţile administrative precum şi cele comerciale desfăşurate în Centrul de formare si antreprenoriat din Marghita vor respecta prevederile legale în vigoare, atât cele naţionale cât şi cele internaţionale, aplicabile în baza tratatelor ori convenţiilor la care România este parte. 
b) Principiul transparenţei:  Organizarea, gestionarea şi controlul activităţilor comerciale se fac în baza unor norme şi proceduri aduse la cunoştinţă publică, beneficiarii actelor administrative având dreptul de a avea acces la informaţii cu privire la operaţiunile menţionate. 
c) Principiul egalităţii: Toţi beneficiarii activităţii de administrare a Centrului de formare si antreprenoriat din Marghita vor beneficia de tratament egal raportat la echivalenţa condiţiilor îndeplinite ori elementelor de statut întrunite, prin excluderea oricărei forme de discriminare. 
d) Principiul imparţialităţii:  În cadrul activităţii administrative se va evita oricare formă de subiectivism şi se va asigura cadrul optim de valorificare la potenţialul maxim a oricăror drepturi subiective recunoscute de lege. 
e) Principiul priorităţii interesului public: Administrarea Centrului de formare si antreprenoriat din Marghita va urmări cu precădere surprinderea şi satisfacerea interesului cetăţenilor municipiului Marghita prin furnizarea unui serviciu public de calitate crescută. 
f) Protejarea drepturilor producătorilor agricoli autentici:  Administraţia Centrului de formare si antreprenoriat va face eforturi pentru a înlesni valorificarea drepturilor de către utilizatorii care deţin producţii proprii luând totodată măsuri pentru verificarea respectării statutului legal de către aceştia şi excluzând pe cei ce uzează în mod abuziv de acest statut. 
g) Principiul concurenţei loiale: Administraţia Centrului de formare si antreprenoriat va crea condiţii, conform legislaţiei în vigoare, pentru ca toţi agenţii economici doritori să aibă acces neîngrădit, fără nicio discriminare, prin intermediul procedurilor de atribuire, la orice loc de vânzare destinat acestei categorii de utilizatori

Art. 5 
Definiţii: 
a) piaţă agroalimentară: structură de vânzare sectorizată în funcţie de produsele oferite, destinată comercializării de legume, fructe, lapte si produse din lapte, carne si produse din carne, ouă, miere si produse apicole, produse conservate, peşte, flori, seminte, cereale, articole de uz gospodăresc realizate de mica industrie sau de meşteşugari precum si unele articole nealimentare de cerere curentă, necesare consumatorilor;
b) sector agroalimentar: loc amenajat specific produselor ce rezultă din sectorul agricol, vegetal sau animal;
c) sector lactate : loc special amenajat în vederea vânzării produselor lactate -  produse obtinute prin prelucrarea  laptelui de la mamifere ( vaca , oaie , capra , bivolita );
d) sector bazar: loc amenajat unde se vând diferite mărfuri noi sau folosite.
e) sector alimentație publică: loc special amenajat pentru activitatea de pregătire, preparare, prezentare și servire a produselor și a băuturilor.
f) spațiu comercial / modul / masă: spațiu de desfășurare a unor activități comerciale (exercițiu comercial, inclusiv depozitare produse).
g) suprafaţă de vânzare: se defineşte ca o suprafaţă destinată accesului consumatorului, a circulaţiei personalului pentru desfăşurarea activităţii comerciale.
h) loc de vânzare permanent: amplasament de desfăşurare a activităţii de comercializare compus de regulă dintr-o tarabă, o suprafaţă destinată activităţii de vânzare şi una destinată depozitării temporare a mărfurilor destinate vânzării curente şi care se regăseşte în planul pieţei, întocmit de administraţia pieţelor;
i) loc de vânzare temporar: amplasament destinat comercializării unor bunuri de sezon, bunuri a căror cerere şi comercializare este legată de un eveniment ori o sărbătoare specifică ori producţii agricole, înfiinţat prin decizie a administraţiei pieţelor pentru o perioadă limitată şi care nu se regăseşte în planul pieţei;
j) administrator de piață: persoana care conduce în mod nemijlocit o locație amenajată pentru comerț de mărfuri sau servicii necesare consumatorilor. Administratorul îndrumă și coordonează întreaga activitate a pieței, adoptând cele mai bune soluții pentru a realiza un serviciu de calitate și eficiență economică;
k) comerciant / utilizator al pieţelor: persoană fizică sau juridică autorizată să desfășoare activități de comercializare a produselor și serviciilor de piață;
l) producător: persoană fizică sau juridica producătoare de produse de utilitate publică.
m) consumator: orice persoană care cumpără, dobândește, utilizează ori consumă produse sau servicii în piață;

Capitolul III
TIPUL PIEŢEI ŞI CATEGORIA DE MĂRFURI COMERCIALIZATE

Art.6. 
Centrul de formare și antreprenoriat în domeniul agricol și agroalimentar la nivelul microregiunii Marghita denumit și Piața agroalimentară din Marghita, este un ansamblu special amenajat, destinat comercializării mărfurilor agroalimentare sau de uz gospodăresc, contribuind la aprovizionarea populației în principal cu produse agoalimentare proaspete.

Art.7. 
Locaţia pieţei este în Municipiul Marghita, str. N.Balcescu nr. 19,  pe imobilul  înscris în CF nr. 105306 cu nr.cad. 105306, domeniul public al Municipiului Marghita și terenul aferent acestuia .

Art.8. 
(1) Centrul de formare și antreprenoriat în domeniul agricol și agroalimentar prezintă tipul de comerţ mixt, având structuri de vânzare destinată comercializării produselor agroalimentare, a celor de uz gospodăresc, a unor produse nealimentare de uz gospodăresc, a unor articole de încălţăminte şi îmbrăcăminte, precum şi a produselor industriale, pe spaţiile şi terenurile destinate în acest sens.
(2) Natura produselor şi serviciilor de piaţă care se comercializează este următoarea: legume, fructe, lapte şi produse lactate, carne şi produse din carne, peşte, ouă, produse apicole, produse conservate, flori, seminţe şi material săditor, inclusiv unelte şi articole de uzgospodăresc, produse industriale, această enumerare nefiind limitativă.

Art.9.
(1) Centrul de formare și antreprenoriat în domeniul agricol și agroalimentar prezintă, pe grupe de activităţi comerciale, următoarele sectoare:
· sector  comercializare legume - fructe;
· sector alimentatie publica in regim fast – food
· sector comercializare flori şi produse derivate;.
· hala lactate.
· hala carmangerie 
· spaţii comerciale – module bazar;
· sala conferinţă 1 -  71,58 mp
· sala conferinţă 2 -  72, 63 mp
· sala conferinţă  3 – 109,33 mp
· parcare auto – 45 locuri
 (2) Accesul auto și accesul pietonal în piaţă se face din str. Horea, de pe latura nord – estică și din Str. N.Bălcescu, de pe latura nord-vestica a terenului.

Art.10.
(1) Centrul de formare și antreprenoriat în domeniul agricol și agroalimentar cuprinde  potrivit art. 7 alin. 2 lit. a) din H.G. nr. 348/2004 ca structură un compartiment de piață , cu caracter de piaţă permanentă.

Art.11.
(1) Centrul de formare și antreprenoriat în domeniul agricol și agroalimentar funcţionează în tot timpul anului, iar orarul de funcţionare este astfel:
· de luni  până vineri între orele 6.00 - 18.00
· sâmbătă între orele 7.00 -15.00,
· duminica este inchis
(2) Programul de aprovizionare, de luni  până vineri este între orele 6.00- 8.00 și orele 17,00-19,00 iar sâmbătă între orele 7.00 - 9.00, timp în care se permite utilizatorilor pieţei, respectiv, producătorilor agricoli individuali, persoanelor juridice autorizate şi asociaţiilor familiale să ocupe şi parcările rezervate cumpăratorilor din incinta pieţei pentru încărcare – descărcare.
(3) În afara programului de aprovizionare, staţionarea autovehiculelor comercianţilor în parcările rezervate cumpăratorilor, este strict interzis.
(4) Se interzice accesul   cu animalele de companie  în incinta pieței. 




Capitolul IV
ORGANIZAREA COMERTULUI IN 
CENTRUL DE FORMARE SI ANTREPRENORIAT IN DOMENIUL AGRICOL SI AGROALIMENTAR

Art.12.
In cadrul Centrului de formare si antreprenoriat in domeniul agricol si agroalimentar sunt asigurate servicii care facilitează desfăşurarea activităţii utilizatorilor/comerciantilor în condiţii optime, potrivit legii, dimensionate în funcţie de numărul locurilor de vânzare, respectiv:
a) mese destinate desfăşurării activităţii de comerţ ;
b) module;
c) spaţii comerciale ;
d) spaţii pentru păstrarea şi închirierea cântarelor şi a echipamentului de protecţie;
e) locuri pentru amplasarea cântarelor de control;
f) bazine compartimentate pentru spălarea 1egumelor şi fructelor;
g) birou administrativ;
h) vestiare
i) surse de apă potabilă ;
j) punct cu mijloace iniţiale de intervenţii P.S.I.;
k) punct de control veterinar;
l) punct pentru colectarea deşeurilor rezultate din activitatea comercială;
m) spaţii pentru păstrarea materialelor de igienizat;
n) grupuri sanitare.

Art.13.
(1) Administrarea curentă a centrului se realizează de către un  administrator de piaţă, aflat în directa subordonare a Primarului  Municipiului Marghita.
(2) Administratorul pieţei nu va admite accesul în piaţă sau în sectorul respectiv al persoanelor care nu fac dovada îndeplinirii condiţiilor legale pentru exercitarea activităţii de comercializare a altor produse în afara celor agroalimentare sau de uz gospodăresc.
(3) Pentru desfăşurarea unui comerţ civilizat şi pentru menţinerea unor raporturi corecte între utilizatorii Centrului de formare si antreprenoriat in domeniul agricol si agroalimentar şi consumatori, administratorul pieţei are obligaţia:
a) să asigure verificarea periodică, din punct de vedere metrologic, a cântarelor pe care le oferă spre închiriat utilizatorilor pieţei;
b) să controleze dacă mijloacele de măsurare din proprietatea utilizatorilor pieţei sunt verificate din punct de vedere metrologic şi să interzică folosirea celor care nu corespund prevederilor legale în vigoare;
c) să asigure gratuit cântare de control, verificate metrologic conform actelor normative în vigoare, pentru verificarea de către cumpărători a corectitudinii cântăririlor.

Art.14. 
(1) Activităţile de comercializare şi de prestări de servicii din cadrul Centrului de formare si antreprenoriat in domeniul agricol si agroalimentar (pieţei agroalimentare) se realizează numai în spaţiile şi în structurile de vânzare destinate comercializării produselor şi serviciilor de piaţă, atribuite comercianţilor/producătorilor agricoli individuali/ prestatorilor de servicii de piaţă.
(2) Comercializarea produselor agroalimentare de către producătorii agricoli, precum şi comercializarea celorlalte produse se fac numai în spaţiile destinate acestui scop.
(3) Activitatea de alimentaţie publică în incinta pieţelor, se va realiza numai prin unităţile specializate şi clasificate, potrivit legii, autorizate de Primăria Municipiului Marghita.

Art.15. 
Comercianţii persoane fizice autorizate, asociaţiile familiale sau persoanele juridice, precum şi producătorii agricoli individuali sau asociaţiile acestora, care vând în piaţă, sunt obligaţi să deţină documentele care atestă calitatea de producător/comerciant acordate conform legislaţiei în vigoare.

Art.16.
Atribuirea locurilor de vânzare (mese, modulele, vitrine frigorifice sau spatiile comerciale) utilizatorilor pieţei, respectiv, producătorilor agricoli individuali, persoanelor juridice autorizate şi asociaţiilor familiale, se face în ordinea solicitărilor şi în limita locurilor de vânzare existente în sectorul din piaţă destinat desfacerii acestor produse si în conformitate cu prezentul regulament.


Art.17. 
(1) Utilizatorii au drept de folosire asupra locurilor de vânzare după cum urmează:
a) Cu abonament lunar pentru mese, modulele, vitrine frigorifice sau spaţiile comerciale, depunând în acest sens o cerere la Administraţia Pieţei din str. N.Balcescu nr. 10, la care vor fi ataşate copii ale documentelor care atestă calitatea necesară pentrua   efectua acte de comerţ în cadrul Centrului de formare si antreprenoriat in domeniul agricol si agroalimentar (piaţa agroalimentară);
b) Cu taxă zilnică pentru mesele, modulel, vitrinele frigorifice şi platoul pieţei pe baza copiilor documentelor care atestă calitatea necesară pentru a efectua acte de comerţ în piaţa agroalimentară; 
(2) În sensul asigurării unei activități comerciale regulate, administratorul pietei poate stabili ca un număr de mese dintr-un anumit sector, să fie destinate producătorilor / comercianților numai pe baza plății taxei zilnice de utilizare.

Art.18.
(1) Pentru închirierea unui loc de vânzare cu abonament (masă, vitrina frigorifica, modul sau spatiu comercial) producătorul sau comerciantul va depune o cererea scrisă  care trebuie să cuprindă numele şi calitatea persoanei ce doreşte să închirieze, domiciliul acesteia, masa si rândul solicitat, sau nr. spatiu comercial, precum şi  perioada pentru care se solicită închirierea.
(2) La cererea scrisă producătorul/comerciantul trebuie să anexeze o copie xerox după atestatul de producător, vizat în trimestrul corespunzător perioadei în care se solicită rezervarea, copie după C.I. (numai pentru persoanele fizice și asociațiile familiale), copie xerox după certificatul de înmatriculare la Registrul Comertului și/sau autorizație de funcționare, copie xerox după statut (pentru persoanele juridice).
(3) Cererile de abonament pentru inchirierea locurilor de vânzare se va depune cu maxim 20 de zile înainte de data de la care se solicită locul de vânzare, iar răspunsul se va comunica solicitantului în timp util, după verificarea documentelor depuse şi în limita numărului de locuri disponibile existente în piaţă în sectorul respectiv. 
(4) Cererile pentru închirierea meselor în anumite zile ale lunii se depun între data de 21 a lunii şi ultima zi lucrătoare a lunii până la ora 10:00. 

Art.19.
(1) Persoanele care nu doresc abonament pentru o anumită masă sau o anumită suprafaţă de platou, pot ocupa locurile de vânzare cu condiţia să le fie atribuite de către Administraţia Pieţei şi să achite tariful zilnic de utilizare.  
(2) Achitarea taxei zilnice pentru locurile de vânzare se face înainte de începerea activităţii prin prezentarea la Biroul de administrare a pieţei cu carnetul de comercializare completat la zi în vederea înregistrării cantităţilor în registrul de evidenţă.
(3) Taxa zilnică va fi achitată până la ora 10,00, în caz contrar se va considera refuzul implicit de achitare a taxei şi respectivul utilizator va fi evacuat din piaţă;

Art.20. 
(1) Abonamentele   pentru locurile de vânzare se atribuie în ordinea solicitărilor, pe o perioadă minimă de o lună, în limita locurilor de vânzare existente pentru sectorul de piaţă dorit. Plata se va face anticipat pentru întreaga perioadă sau lunar.
(2) Rezervarea locurilor de vânzare poate fi făcută și pentru perioade mai mari de o lună, dar nu mai mari de 12 luni, cu condiția plății lunare a contravalorii abonamentului aferent.
(3) Plata contravalorii abonamenterului conferă utilizatorilor de piaţă dreptul de a ocupa locul/locurile de vânzare rezervată/e pe perioada de timp solicitată de comerciant. Tarifele se încasează lunar de către personalul Administraţiei Pieţei.




Art.21. 

(1) Producătorul / comerciantul care și-a rezervat un loc de vânzare are obligația de a se prezenta la acest loc zilnic, cel târziu până la ora 8:00. În caz contrar, masa se ocupă după regula primului venit, comerciantul în cauză pierzând dreptul de rezervare în acea zi, urmând să reintre în drepturi ziua următoare, cu condiția ocupării mesei până la ora 8:00.
(2) În cazul în care producătorul / comerciantul nu se prezintă la masa rezervată până la ora 8:00 timp de 15 (cincisprezece) zile consecutiv, acesta pierde dreptul de rezervare a locului de vânzare pentru perioada rămasă și nu mai poate cere restituirea restului contravalorii abonamentului achitat, locul putând fi dată în rezervare unei alte persoane care achită abonamentul în acest sens.
(3) Se va întocmi şi o listă suplimentară după ocuparea integral a locurilor disponibile, iar în cazul eliberării unui loc, primul solicitant care apare pe lista suplimentară va fi contactat în vederea atribuirii locului.

Art.22. 
(1) Plata abonamentului pentru locurile de vânzare se va face numai după aprobarea solicitării, în perioada 21 şi ultima zi lucrătoare a lunii în curs pentru luna/lunile următoare. 
(2) Utilizatorii care solicită abonament pentru locurile de vânzare nu mai plătesc tariful zilnic de ocuparea respectivului loc de vânzare, acesta rămânându-le zilnic la dispoziţie, neputând fi subînchiriat.

Art.23. 
Dacă în acelaşi timp mai mulţi utilizatori solicită aceeaşi loc de de vânzare ( masă, modul, vitrină frigorifică sau spaţiu comercial), se va proceda la negocierea contravalorii abonamentului pe lună  conform Procedurii intocmite de administratorul pieteţi si aprobat prin dispoziţia Primarului, la ora 11.00 în ultima zi lucrătoare a lunii, când se face încasarea abonamentelor lunare.

Art. 24. 
(1) Pentru un utilizator se vor putea atribui maxim 4 (patru) mese, module respectiv 2 (două)  spaţii comerciale, întâietate având cei care se conformează prevederilor art. 22 alin.(1).
(2) În funcţie de gradul de ocupare al fiecărui sector din piaţă, administratorul pietei poate limita numărul de mese/spatii comerciale/locuri ocupate de către un utilizator.

Art.25. 
(1) Comercializarea produselor din carne (carne, preparate din carne, peşte proaspăt şi congelat), a laptelui şi a produselor din lapte, a ouălor se va face în locuri special prevăzute cu vitrine frigorifice, asigurându-se normele de igienă.
(2) Comerţul cu pepeni in incinta pieţei se va efectua numai în locurile special amenajate in acest sens
(3) Este interzisă vânzarea în piaţă a substanţelor toxice, inflamabile sau explozive, precum şi a armelor de foc şi a muniţiei.

Art.26. 
Vânzarea şi expunerea produselor se face numai pe mesele şi în locurile repartizate de administratorul Pieţei, fiind interzisă vânzarea produselor pe suprafaţa căilor de circulaţie, trotuare, paviment, cât şi în afara sectoarelor aprobate sau alte locuri decât cele repartizate.

Art. 27.
(1) Fiecare utilizator al pieţei va păstra curăţenia în perimetrul în care îşi desfăşoară activitatea şi va aduce la îndeplinire dispoziţiile legale referitoare la situaţiile de urgenţă (P.S.I.) în spaţiul alocat desfăşurării activităţii.
(2) La două atenţionări scrise cu privire la nerespectarea regulilor de comerț stabilit în piață, de curăţenie şi igienă, precum şi a normelor de tulburare a ordinii şi liniştii publice, utilizatorul va pierde dreptul de a face comerţ în piaţa respectivă pe o perioadă de 3 (trei) luni.
(3) În situația în care utilizatorul pieței, după revenirea din perioada de suspendare a desfășurării activităților comerciale în piețe, săvârșește alte abateri într-o perioadă de un an calendaristic, acesta va pierde dreptul de a desfășura comerț în piețele publice administrate de societate timp de 2 (doi) ani calendaristici.

Art.28.
(1) Taxele şi tarifele pentru locurile de desfacere din Centrului de formare si antreprenoriat in domeniul agricol si agroalimentar se stabilesc anual prin Hotărâre a Consiliului Local  al  Municipiului Marghita,  iar administratorul centrului va asigura informarea corespunzătoare a utilizatorilor pieţei, prin afişarea acestor taxe şi tarife în locuri vizibile, uşor accesibile utilizatorilor.
(2) Taxele si tarifele pot fi modificate ori ajustate pe parcursul anului prin Hotărâre a Consiliului Local  al  Municiliului Marghita .
(3) Tarifele pe anul 2026 sunt cele cuprinse în anexa nr. 1 la prezentul Regulament.

Art.29.
(1) Veniturile din piaţă trebuie să asigure acoperirea cheltuielilor precum şi realizarea de profit necesar fondului de dezvoltare. 
(2) Veniturile ce se realizează în piaţă provin prin aplicarea taxelor si tarifelor pentru locurile de desfacere din Centrului de formare si antreprenoriat in domeniul agricol si agroalimentar, utilizatorilor, pentru serviciile oferite.


Capitolul V
UTILIZATORII CENTRULUI DE FORMARE SI ANTREPRENORIAT IN DOMENIUL AGRICOL SI AGROALIMENTAR MARGHITA

Art. 30.
(1) În cadrul Centrului de formare si antreprenoriat in domeniul agricol si agroalimentar pot desfăşura activităţi comerciale următoarele categorii de utilizatori:
a) persoane juridice - producători agricoli care desfăşoară ca activitate secundară activitatea de comercializare cu amănuntul a produselor în baza autorizaţiei de funcţionare;
b) persoane autorizate de Registrul Comerţului, posesori de Certificat de înregistrare de la Oficiul Naţional al Registrului Comerţului, în conformitate cu activitatea de producător - întreprinderi individuale, întreprinderi familiale, precum şi persoane fizice autorizate, inclusiv meşteşugari, care desfăşoară ca activitate secundară activitatea de comercializare cu amănuntul a produselor în baza autorizaţiei de funcţionare;
c) producători agricoli: persoane fizice şi juridice care desfăşoară o activitate de producţie agricolă de produse primare în mod individual sau în formă asociativă. Aceştia pot fi:
· producători agricoli - persoane fizice, posesoare de atestat de producator valabil pentru anul agricol in curs
· persoane autorizate de Registrul Comerţului, posesoare de Certificat de Înregistrare cu cod CAEN în conformitate cu activitatea de producător individual şi asociaţiile acestora, care îşi comercializează propriile produse agricole şi agroalimentare în baza adeverinţei emise de către primăria în a cărei rază administrativ-teritorială se află propria fermă/gospodărie;
d) persoanele juridice care pot desfăşura activitatea de comercializare cu amănuntul, numai în baza autorizaţiei de funcţionare;
(2) Utilizatorii menţionaţi la alin. 1 lit. a) – d) pot beneficia, prin închiriere, de următoarele categorii de bunuri:
a) spaţii comerciale;
b) locuri de vânzare permanente situate în sectoarele expres destinate acestei categorii de utilizatori;
c) locuri de vânzare temporare destinate expres acestei categorii de utilizatori.

Art. 31.
(1) Activitatea comercială prestată de către producători, aşa cum aceştia sunt prevăzuţi la art. 30 lit. a) – c), se poate desfăşura numai având la bază documentele legale care să ateste calitatea de producător persoană fizică sau persoană juridică. 
(2) La solicitarea personalului administraţiei pieţelor şi a organelor de control aceştia sunt obligaţi să prezinte documentele de atestare a legalităţii actului comercial efectuat: atestat de producător şi carnet de comercializare a produselor valabile, certificate de înregistrare la Oficiul Naţional al Registrului Comerţului cu cod CAEN în conformitate cu activitatea de producător, documente de funcţionare şi constituirea persoanei juridice, act de identitate, documente de provenienţă pentru produsele comercializate şi dovada plăţii taxelor aferente închirierii locurilor/spaţiilor de vânzare.

Art.32. 
Accesul în piaţă al producătorilor, repartizarea de mese şi cântare se face conform prevederilor H.G. nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare şi a Legii nr. 145/2014 pentru stabilirea unor măsuri de reglementarea pieţei produselor din sectorul agricol, pe bază de atestat de producător original, carnet de comercializarea produselor valabil şi Carte de identitate, în urma achitării taxelor necesare; persoanele care doresc să vândă, trebuie să fie înscrise în documentele menţionate mai sus, conform legislaţiei în vigoare.

Art.33. 
(1) Utilizatorii sunt responsabili în faţa consumatorilor şi a organelor de control pentru calitatea produselor oferite la vânzare şi răspund pentru respectarea	normelor de igienă, de  prelucrare şi comercializare a produselor.
(2) Pentru produsele de origine animală destinate comercializării, producătorii au obligaţia dea	se înregistra la D.S.V.S.A., conform prevederilor Ordinului A.N.S.V.S.A. nr. 111/2008.

Art.34. 
(1) Persoanele fizice autorizate, asociaţiile familiale sau persoanele juridice, care desfăşoară activitate de comercializare a produselor şi serviciilor de piaţă în perimetrul pieţei, sunt obligate să afişeze numele/denumirea, iar pentru societăţile comerciale şi sediul social, astfel cum au fost înregistrate în registrul comerţului. 
(2) Utilizatorul autorizat să desfăşoare activitatea de comerţ sau prestare de serviciu în pieţe, exploatează spaţiile pe care le ocupă, pe propria răspundere.
(3) Producătorii agricoli au obligația afișării la locul de vânzare a etichetei de produs, care conține informații cu privire la denumirea produsului, localitatea de origine, data obținerii produsului și prețul de vânzare.

Capitolul VI
SERVICIILE PRESTATE UTILIZATORILOR PIEŢEI

Art.35. 
Administratorul pieţei prestează următoarele servicii utilizatorilor pieţei:
a) atribuie locuri de vânzare utilizatorilor pieţei după achitarea tarifului zilnic sau a abonamentului lunar;
b) verifică dacă utilizatorii pieţei/practicanţii de comerţ deţin atestate de producător şi carnete de comercializarea produselor, urmărind ca aceştia să comercializeze numai produsele înscrise în actele prezentate;
c) aplică tarifele stabilite prin Hotărâre a Consiliului Local;
d) supraveghează activitatea de comerţ şi practicarea acestuia în mod civilizat;
e) controlează împreună cu D.S.V.S.A. existenţa autorizaţiilor sanitar veterinare şi interzice practicarea comerţului cu produse agroalimentare fără autorizaţie avizată de personalul sanitar veterinar;
f) verifică certificatele metrologice pentru cântare şi interzice desfacerea produselor cu cântare necorespunzătoare;
g) răspunde de igiena şi salubritatea din piaţă, solicitând comercianţilor/producătorilor păstrarea curaţeniei şi igienei;
h) asigură utilităţile necesare desfăşurării în condiţii de siguranţă a comerţului în piaţă:





Art. 36. 
(1) Centrul de formare şi antreprenoriat in domeniul agricol şi agroalimentar asigură toate serviciile care să faciliteze desfăşurarea activităţii în condiţii optime, potrivit legii, dimensionate în funcţie de numărul locurilor de vânzare şi de tipul de piaţă, respectiv:
a) mobilierul modern specific sectoarelor de piata;
b) spaţii pentru depozitarea mărfurilor şi a ambalajelor;
c) spaţii pentru păstrarea şi închirierea cântarelor şi a echipamentelor de protecţie;
d) locuri pentru amplasarea cântarelor de control;
e) bazine compartimentate pentru spălarea legumelor şi fructelor;
f) birou administrativ;
g) spaţii pentru păstrarea materialelor de întreţinere şi de curăţenie;
h) punct de control veterinar;
i) punct de colectare a deşeurilor rezultate din activitatea comercială;
j) punct cu mijloace iniţiale de intervenţie pentru P.S.I.;
k) vestiare si grupuri sanitare;
l) instalaţii de iluminat public si instalaţii de detecţie, semnalizare, avertizare incendiu ;
m) instalaţii termice si instalaţii de ventilare;
n) surse de apă potabilă;
o) canalizare racordată la canalizarea municipiului pentru evacuarea apelor reziduale.

Art. 37.
Pentru buna desfăşurare a activităţii şi optimizarea condiţiilor în care se derulează activitatea de comercializare, piaţa pune la dispoziţia utilizatorilor săi şi alte facilităţi:
a) încadrarea pieţei din punct de vedere constructiv, în planul urbanistic elaborat de Administraţia Publică Locală;
b) accesul facil al consumatorilor şi utilizatorilor în piaţă;
c) măsuri de limitare a accesului în piaţă cu posibilitatea de respectare a programului de funcţionare;
d) asigurarea de legături cu arterele principale adiacente;
e) rezervarea unui spaţiu suficient pentru desfăşurarea activităţii;
f) locuri de parcare pentru autovehicule, destinate atât utilizatorilor cât şi consumatorilor, semnalizate corespunzător;
g) puncte de alimentaţie publică.

Capitolul VII
DREPTURI ŞI OBLIGAŢII ALE UTILIZATORILOR PIEŢELOR

Art.38. 
Utilizatorii pieţei au următoarele drepturi:
a) de a se putea informa facil asupra tarifelor practicate în piaţă şi a Regulamentului de organizare şi funcţionare a pieţei agroalimentare din Municipiul Marghita;
b) de a închiria de la administraţia pieţei cântare verificate metrologic;
c) de a avea acces gratuit la cântarele de peste 30 de kg pentru mărfurile vândute în cantitate mare;
d) de a putea practica preţurile pe care le consideră optime pentru mărfurile pe care le comercializează;
e) de a avea acces la toate serviciile oferite de administraţia pieţei;
f) de a fi informaţi asupra perioadei şi orarului de funcţionare a pieţei;
g) de a le fi atribuite locurile de vânzare obţinute prin achitarea tarifului zilnic/abonamentului, cu respectarea dispoziţiilor prezentului Regulament.
h) să aibă acces egal şi nediscriminatoriu la locurile de vânzare;
i) de a-şi închiria unul sau mai multe spaţii de vânzare cu condiţia achitării taxei aferente.
j) să solicite şi să primească sprijinul administratorului pieţelor în condiţiile încălcării de către ceilalţi utilizatori a drepturilor şi intereselor lor legitime;

Art.39. 
Utilizatorii pieţei au următoarele obligaţii:
a) Să respecte legislaţia privitoare la desfacerea produselor; 
b) Să utilizeze eticheta de produs, conform normelor legale (pentru producătorii agricoli) şi respectiv modelul de etichetă aprobat de administraţia pieţelor (pentru agenţii economici); 
c) Să etaleze instrumentele de măsură astfel încât cumpărătorul să poată supraveghea facil întregul proces de cântărire; 
d) Să reia procesul de cântărire la cererea justificată a cumpărătorului; 
e) Să folosească exclusiv mijloace de măsurare a greutăţii verificate din punct de vedere metrologic; 
f) Să afişeze datele de identificare (certificat de înregistrare, pentru agenţi economici şi documente privind statutul şi producţia agricolă, conform legii, pentru utilizatorii menţionaţi la art. 30 alin. 1 lit. a) – d) ) în mod vizibil la locul de vânzare, pe faţa tarabei ori pe un element de susţinere, cu orientare către publicul cumpărător; 
g) de a purta la loc vizibil un ecuson cu datele de identificare;
h) Să nu expună ori să depoziteze mărfurile in afara locului de vânzare alocat; 
i) Să nu expună sau sa vanda mărfuri pe suprafaţa căilor de circulaţie din cadrul pieţelor; 
j) Să nu ofere spre vânzare mărfurile din mers; 
k) Să nu ofere spre vânzare produse înainte de deschiderea pieţei si după închiderea acesteia; 
l) Să folosească structura de vânzare deţinută conform destinaţiei sale şi să nu cedeze folosinţa acesteia terţilor;
m) Să folosească în mod efectiv şi continuu locurile de vânzare atribuite, asigurând în acest fel un flux mărit de mărfuri în piaţă şi împiedicând comportamentul de tip monopol. Întreruperea activităţii pentru o perioadă mai mare de 15 zile se va notifica administraţiei, acest fapt neînlăturând obligaţia de plată a abonamentului locului de vânzare. 
n) Să nu comercializeze substanţe toxice,inflamabile sau explozive precum şi arme de foc sau muniţie; 
o) Să menţină permanent curătenia în perimetrul in care-şi desfasoara activitatea; Este interzisă depozitarea / păstrarea la locul de vânzare de ambalaje, prelate, ori alte deşeuri; Ambalajele golite şi deşeurile se îndepărtează la rampa de deşeuri, prin grija utilizatorilor, de îndată; 
p) Să introducă mărfurile numai prin accese special amenajate si numai conform orarului de aprovizionare; 
q) Să nu staţioneze cu vehiculele la principalele căi de acces în piaţă ; 
r) Să nu expună şi să vândă produse direct de pe paviment, comercializarea acestora făcându-se pe mobilier specific ( unele produse agroalimentare cum ar fi pepeni,varză,cartofi e.t.c., pot fi expuse şi comercializate direct pe padocuri special amenajate în zonele destinate acestor categorii de mărfuri); 
s) Să se prezinte la biroul administrativ pentru a fi înregistrat şi a i se atribui un loc de vânzare; 
t) Să păstreze şi să întreţină mobilierul pieţei, aducând de îndată la cunoştinţa administraţiei eventualele stricăciuni sau degradări existente la acesta; 
u) Să plătească tariful stabilit pentru utilizarea locului de vânzare atribuit şi pentru spaţiul de depozitare folosit (dacă este cazul); 
v) Să expune marfa la vânzare sortată pe categorii de calitate; Este interzisă expunerea spre vânzare ori depozitarea în cadrul pieţei a unor produse murdare, alterate sau degradate, precum şi sortarea în incinta pieţei; 
w) Este interzisa mutarea mobilierului de către utilizatorii pieţelor; 
x) Să nu staţioneze cu autovehicule în parcările rezervate cumpărătorilor din incinta pieţei în mod nejustificat, peste durata efectivă a aprovizionării; Durata maximă a perioadei de aprovizionare nu poate depăşi 30 minute; 
y) Să manifeste un comportament corespunzător în relaţia cu consumatorii sau alţi utilizatori, le este interzis să tulbure ordinea şi liniştea publică prin orice mijloace, să nu profereze injurii sau cuvinte jignitoare precum şi gesturi obscene;
z) Utilizatorii pieţelor ce deţin spaţii comerciale  au obligaţia de afişa la loc vizibil, pe faţada spaţiului comercial, numărul de telefon pentru a putea fi contactaţi în caz de urgenţă; 

Capitolul VIII
DREPTURILE ŞI OBLIGAŢIILE ADMINISTRATORULUI PIEŢEI

Art.40. 
Administratorul pieţei are următoarele drepturi şi obligaţii:
a) Elaborează regulamentul pentru funcţionarea pieţei şi îl supune spre avizare autorităţilor publice locale;
b) Verifică dacă utilizatorii pieţei au calitatea de producător/comerciant, conform prevederilor legale, şi nu permite accesul altor comercianţi;
c) Verifică dacă utilizatorii pieţei au afişate numele şi sediul social;
d) Afişează la loc vizibil şi în mod lizibil regulamentul-cadru, orarul de funcţionare, precum şi tarifele practicate în piaţă;
e) Sprijină organele de control autorizate;
f) Nu admite în piaţă un număr de utilizatori mai mare decât limita locurilor de vânzare existente în sectorul de piaţă destinat desfacerii produselor oferite de aceştia;
g) Stabileşte tarifele pentru serviciile prestate şi asigură afişarea acestora;
h) Asigură evidenţa solicitărilor locurilor de vânzare şi asigură atribuirea acestora producătorilor agricoli şi comercianţilor produselor de uz gospodăresc în ordinea solicitărilor;
i) Controlează dacă mijloacele de măsurare proprietatea utilizatorilor pieţei sunt verificate din punct de vedere metrologic şi interzice folosirea celor care nu corespund prevederilor legale în domeniu;
j) Asigură verificarea periodică, din punct de vedere metrologic, a cântarelor pe care le oferă spre închiriat utilizatorilor pieţei;
k) Asigură un număr de cântare în stare de funcţionare egal cu cel al locurilor de vânzare din piaţă destinate comercializării de către producătorii agricoli a legumelor, fructelor şi seminţelor;
l) Asigură gratuit cântare de control pentru verificarea de către cumpărători a corectitudinii cântăririlor;
m) Asigură salubrizarea pieţei zilnic şi ori de câte ori este necesar;
n) Asigură, în mod gratuit, funcţionarea unor cântare tip balanţă sau basculă cu capacitate de peste 30 kg la o singură cântărire, necesare mărfurilor vândute în cantitate mare de către utilizatorii pieţei;
o)  Urmăreşte respectarea în pieţe a tuturor normelor legale în vigoare; 
p) Asigură condiţiile necesare pentru comercializarea produselor cu respectarea normelor sanitar-veterinare; 
q) Asigură întreţinerea spaţiilor, instalaţiilor si mobilierului pieţei; 
r) Asigură şi urmăreşte respectarea zonării locurilor de vânzare; 
s) Se preocupă continuu de asigurarea unui climat de respect reciproc între vânzători şi cumpărători, bazat pe cinste şi corectitudine;
t) Asigură ducerea la îndeplinire a masurilor dispuse de organele de control;
u) Alte drepturi şi obligaţii cuprinse în prevederile legale si prezentui Regulament.

Capitolul IX
SANCŢIUNI

Art. 41. 
Nerespectarea de către utilizatorii pieţei a prevederilor stabilite de prezentul Regulament atrage după sine răspunderea materială, contravenţională, penală, disciplinară din partea organelor stabilite de lege, precum şi a sancţiunilor stabilite prin hotărâre a Consiliului Local în funcţie de gravitatea faptei, cu sprijinul organelor abilitate de lege:
a) recuperarea prejudiciilor cauzate asupra bunurilor, la valoarea zilei;
b) oprirea vânzării produselor aduse spre comercializare pentru acei comercianţi care nu prezintă documentele de însoţire a mărfii și alte acte din care să rezulte calitatea de comerciant / producător;
c) aplicarea de amenzi, în conformitate cu prevederile legii şi a altor acte normative – măsură ce se dispune de organele abilitate, în acest sens, la sesizarea administratorului pieţei.
d) interzicerii desfăşurării de activităţi comerciale în perimetrul pieţei pe o perioada de 3-6 luni

Art. 42. 
Refuzul sau nesupunerea la taxare atrage după sine evacuarea forţată din incinta pieţei de către administratorul pieţei cu sprijinul organelor de ordine.

Art. 43. 
[bookmark: _GoBack](1) Comercianţilor – producători agricoli, persoane fizice autorizate, întreprinderi individuale, societăţi comerciale – care în decurs de 6 (şase) luni săvârşesc mai mult de o abatere la prezentul Regulament li se aplică sancţiunea complementară de interdicţie a desfăşurării acţiunii de comerţ în piaţa  agroalimentară, pe o perioadă determinată, între 3 luni și un an, în raport cu gravitatea abaterilor, sancțiune aplicată de Primaria municipiului Marghita, prin decizie scrisă și comunicată utilizatorului de piață.
(2) Fiecare utilizator al pieţei este obligat să păstreze curăţenia în perimetrul mesei, în caz contrar, urmând ca la două atenţionări scrise să piardă dreptul de a mai desfăşura activitate în piaţa respectivă, pe o perioadă de 3 (trei) luni.

Capitolul X
DISPOZIŢII FINALE

Art. 44. 
(1) Metodologiile şi procedurile menţionate în cuprinsul prezentului Regulament se întocmesc de administraţia pieţei şi se supun avizării Primarului municipiului Marghita. 
(2) Ulterior avizării documentele se publică prin postare pe site-ul Municipiului Marghita precum şi prin afişare la birourile administrative ale pieţei. 

Art. 45.
(1) Prevederile regulamentului de organizare şi funcţionare se completează cu prevederile legislaţiei în vigoare, ale hotărârilor Consiliului Local al municipiului Marghita şi ale dispoziţiilor Primarului municipiului Marghita.
(2) Orice modificare sau completare a prezentului Regulament se poate face numai prin adoptarea unei Hotărâri de Consiliul Local, în acest sens.






Anexa nr. 1




TAXE ŞI TARIFE
LA CENTRUL DE FORMARE ȘI ANTREPRENORIAT ÎN DOMENIUL AGRICOL ȘI AGROALIMENTAR MARGHITA
- Pe anul 2026  -

	Nr.
crt.
	Specificare
	U.M.
	Dimensiune
	Tarife cu TVA

	Sector  comercializare legume – fructe, flori şi produse derivate

	1
	Închiriere masă -  interior
	Lei/masă/lună
	2.2 mp
	300

	
	
	Lei/masă/zi
	2.2 mp
	25

	2
	Închiriere masa - exterior
	Lei/masă/lună
	2.2 mp
	270

	
	
	Lei/masă/zi
	2.2 mp
	25

	Sector lactate

	3.
	Închiriere vitrină frigorifică
	Lei/vitrină/lună
	1.5 mp
	250

	
	
	Lei/vitrină/zi
	1.5 mp
	40

	4.
	Închiriere vitrină frigorifică
	Lei/vitrină/lună
	1.0 mp
	180

	
	
	Lei/vitrină/zi
	1.0 mp
	30

	Sector carmangerie

	5.
	Închiriere vitrină frigorifică
	Lei/vitrină/lună
	1.5 mp
	250

	
	
	Lei/vitrină/zi
	1.5 mp
	40

	6.
	Închiriere vitrină frigorifică
	Lei/vitrină/lună
	1.0 mp
	180

	
	
	Lei/vitrină/zi
	1.0 mp
	30

	Spaţii comerciale parter

	7. 
	Închiriere spaţiu comercial  cu destinaţie alimentaţie publică
	Lei /lună
	47.0 mp
	1645

	8.
	Închiriere spaţiu commercial – modul bazar (16 buc)
	Lei / mp/ lună
	-
	25

	Săli de conferinţe

	9.
	Închiriere sală conferinţă 1
	Lei / oră
	72
	100

	10.
	Închiriere sală conferinţă 2
	Lei / oră
	73
	100

	11.
	Închiriere sală conferinţă  3
	Lei / oră
	109
	120

	*inchirierea a peste 20 de ore/lună taxa de închiriere se reduce per total cu 50%

	
Chirie cântare

	12
	Chirie cântare 1- 10 kg
	Lei/zi
	-
	7

